ΓΡΑΠΤΗ ΕΡΩΤΗΣΗ E-3420/00

υποβολή: Torben Lund (PSE) και Helle Thorning-Schmidt (PSE) προς την Επιτροπή

(7 Νοεμβρίου 2000)

Θέμα: Εφαρμογή του άρθρου 13 της Συνθήκης

Κατά τη συζήτηση της πρότασης οδηγίας του Συμβουλίου σχετικά με την κοινοτική πλαισίωση της ισότητας μεταχείρισης ως προς την απασχόληση και το επάγγελμα, η κα. Άννα Διαμαντοπούλου, μέλος της Επιτροπής, κατέστησε γνωστό πως δεν θα μπορούσε, για νομικο-τεχνικούς λόγους, ναποστηρίξει πρόταση με σκοπό να συμπεριληφθεί στην οδηγία διάταξη που θα διασφάλιζε, εντός προθεσμίας τριών ετών, την προστασία από όλες τις μορφές διάκρισης, και όχι μόνο στην αγορά εργασίας.

Συμφωνεί η Επιτροπή να αναγνωρίσει, όπως αυτόπογραμμίστηκε κατά τη διάρκεια των συζητήσεων του Ευρωπαϊκού Κοινοβουλίου επί της οδηγίας σχετικά με την εφαρμογή της αρχής της μεταχείρισης χωρίς να λαμβάνεταιπόψη η φυλή ή η εθνοτική προέλευση, καθώς και επί της οδηγίας σχετικά με την κοινοτική πλαισίωση της ισότητας μεταχείρισης ως προς την απασχόληση και το επάγγελμα, ότι χρειάζεται να διασφαλιστεί προστασία από όλες τις μορφές διάκρισης που απαριθμούνται στο άρθρο 13;

Πότε θαποβάλει η Επιτροπή νέες προτάσεις με στόχο την ολοκλήρωση της εφαρμογής του άρθρου 13 ώστε να καταργηθεί αυτή η ανισότητα μεταχείρισης μεταξύ των διαφόρων μορφών διακρίσεων;

Απάντηση της κας. Διαμαντοπούλου εξ ονόματος της Επιτροπής

(14 Δεκεμβρίου 2000)

Η Επιτροπή συμφωνεί ότι είναι σημαντικό να εξασφαλιστεί η νομική προστασία έναντι όλων των ειδών διακρίσεων που αναφέρονται στο άρθρο 13 (πρώην άρθρο 6α) της συνθήκης ΕΚ. Το πακέτο των προτάσεων πουπέβαλε η Επιτροπή στις 25 Νοεμβρίου 1999(1) κάλυπτε όλες τις περιπτώσεις διάκρισης που αναφέρονται στο άρθρο 13, με εξαίρεση το φύλο, για το οποίο η αρχή της ίσης μεταχείρισης έχει ήδη ενταχθεί σε διάφορες οδηγίες και κυρίως στην οδηγία του Συμβουλίου 76/207/ΕΟΚ της 9ης Φεβρουαρίου 1976 περί εφαρμογής της αρχής της ίσης μεταχειρίσεως ανδρών και γυναικών όσον αφορά την πρόσβαση στην απασχόληση, στην επαγγελματική εκπαίδευση και προώθηση και τις συνθήκες εργασίας(2), που αποτελεί αντικείμενο ξεχωριστής πρότασης για τροποποίηση βάσει του άρθρου 141 (πρώην άρθρο 119) της συνθήκης ΕΚ(3). Όπως γνωρίζουν οι αξιότιμοι κύριοι βουλευτές και τα τρία μέρη του πακέτου συμφωνήθηκαν ήδη από το Συμβούλιο.

Όπως αναφέρθηκε από τα αξιότιμα μέλη, το μέλος της Επιτροπής που είναι αρμόδιο για την απασχόληση και τις κοινωνικέςποθέσεις δήλωσε κατά τη διάρκεια της συζήτησης στο Κοινοβούλιο ότι η Επιτροπή δεν μπορεί να κάνει δεκτές τροποποιήσεις στην οδηγία πλαίσιο για τη διάκριση στην απασχόληση(4) που πρότεινε ένα τριετές όριο για την εξίσωση του πεδίου της νομοθεσίας έναντι όλων των ειδών διακρίσεων που αναφέρονται στο άρθρο 13. Όπως ανάφερε το μέλος της Επιτροπής, η εφαρμογή του προγράμματος δράσης για την καταπολέμηση των διακρίσεων από το 2001 έως το 2006 αναμένεται να παράσχει ζωτικής σημασίας πληροφορίες που θα λαμβάνονταιπόψη στις προτάσεις για νομοθεσία στο μέλλον. Όλες οι πληροφορίες θα εξεταστούν προσεκτικά πριν διαμορφώσει η Επιτροπή άποψη σχετικά με την ανάγκη για περαιτέρω νομοθετικές προτάσεις για την καταπολέμηση των διακρίσεων που δεν καλύπτονται από την κοινοτική νομοθεσία όπως ισχύει σήμερα.

Το επόμενο βήμα που προτίθεται να λάβει η Επιτροπή για την εφαρμογή του άρθρου 13 είναι να προτείνει μια οδηγία για την καταπολέμηση των διακρίσεων βάσει του φύλου σε τομείς άλλους από αυτούς της απασχόλησης και της εργασίας.

(1) COM(1999)564 τελικό, ΕΕ C 177 E της 27.6.2000, COM(1999)566 τελικό, COM(1999)567 τελικό.

(2) ΕΕ L 39 της 14.2.1976.

(3) COM(2000)334 τελικό.

(4) ΕΕ L 39 της 14.2.1976.